google/wiki40b huggingface dataset:
Chalcidider

Utseende

Chalcidoide vepser er svært små vepser, mange av artene er knapt en millimeter lange. Fargene varierer mye, men de fleste er mørke på farge og ofte metallisk farget i grønt eller blått.
er små, har mørk farve, ofte metallisk blå eller grønne. De kjennes også på at vingene er redusert. 
Vingene er klare eller svakt røykfarget og karakteristiske for de chalcidoide vepsene. Vingemerket er lite og  bare enkelte årer i framkant av vingen er tydelig. Resten av vingen er  uten et markert årenett, men har små korte hår på oversiden.

Levevis

De fleste artene er parasittoider på andre insekter. Hunnen legger egg på eller i verten når denne er i egg eller larvestadiet. Vertene finnes både blant sommerfugler, tovinger, biller og plantesugere.
Noen få arter er planteetere, og larvene ernærer seg på innsiden av frø, stengler og galler. 
Disse vepsene fins nesten overalt, og særlig på blomster og plantemateriale, skjønt de ofte blir oversett på grunn av sin lille størrelse.
Chalcidoide vepser tilhører gruppen av insekter med fullstendig  forvandling (holometabole insekter), som gjennomgår  en metamorfose i løpet av utviklingen. Mellom larvestadiet og  det voksne stadiet er et puppestadie,  en hvileperiode, der vepsens  indre og ytre organer endres. Larvens bøyelige og myke kropp omdannes  til en puppe med et hardt skall. Når skallet er hardt begynner  omdanningen fra larve til den voksne (imago) vepsen. De indre organer  brytes i varierende grad ned til en cellemasse.  En omorganisering skjer  og dyret bygges opp igjen.

Nyttige insekter

Chalcidoide vepser som gruppe betraktet er generelt nyttige for mennesker; de holder en rekke insekter som regnes for skadedyr under kontroll. Mange arter har blitt importert for å holde bestanden av skadedyr nede. Biologisk kontroll av skadedyr skjer vanligvis bare i veksthus og ikke i det fri.
De har en viktig betydning i økosystemer, som kanskje ikke forstås fullt ut.
Postkolonialisme

Postkolonialisme er en betegnelse på et tverrfaglig studiefelt innenfor humaniora og samfunnsvitenskap.
«Postkolonialt» kan forstås som et beskrivende og temporært begrep, som betegner forholdene i tidligere kolonier etter avviklingen av kolonistyret. De fleste som beskjeftiger seg med fagfeltet vil imidlertid forholde seg til en videre definisjon:
Termen «postkolonialisme» betegner studiet av forhold som angår såvel tidligere kolonier, som tidligere kolonimakter – og ikke minst samspillet mellom de ulike partene. Studiene avgrenses ikke til tiden etter kolonialismens sammenbrudd.
Slike postkolonialistiske perspektiver knytter an til poststrukturalisme og postmodernisme, der Michel Foucaults diskurs-begrep og komplekse forståelse av makt, og Jacques Derridas dekonstruksjon er sentrale elementer.
Denne formen for postkolonialisme har møtt kritikk fra mer tradisjonelle (f.eks. marxistiske) fagkretser, der man ønsker klarere «frontlinjer» og distinksjoner mellom «undertrykker» og «undertrykt». Enkelte søker en mellomvei, der kompleks forståelse brukes til etablering av bevisst forenklede motsetningsforhold (s.k. «strategisk essensialisme»).
Som foregangsmenn innenfor postkoloniale studier nevnes ofte psykiateren Frantz Fanon og forfatteren Chinua Achebe. Etter at fagfeltet ble etablert, har litteraturviterne Edward Said, Gayatri Chakravorty Spivak og Homi Bhabha, og sosiologen og medieviteren Stuart Hall vært blant de mest markante bidragsyterne.
Governor Generoso

Governor Generoso er en kommune i provinsen Davao Oriental på Filippinene. Under folketellingen i 2000 kom man til et befolkningstall på 42 705 i 8 297 husstander.
Riksväg 40

Historikk

Frem til 1. april 2009 gikk Riksväg 40 bare mellom Göteborg og Jönköping. Strekningen Jönköping–Västervik het til da Riksväg 33.
Spedbarnsdødelighet

Spedbarnsdødelighet er et begrep som brukes om antallet barn under ett år som dør per 1000 fødte.
Spedbarnsdødelighet er generelt ansett som en god indikator for helsevesenets kvalitet. Spedbarnsdødeligheten har falt både i rike og fattige land i løpet av det 20. århundre, men generelt sett er spedbarnsdødeligheten høyere i fattigere land. Rike land har generelt råd til bedre helsetjeneste og medisiner, som påvirker spedbarnsdødeligheten. For eksempel har Angola verdens høyeste spedbarnsdødelighet med 178 dødsfall per 1000 levendfødte, mens Norge bare har 2,7 døde/1000.
Jardar Jensen

Utdanning

Han har examen artium fra St. Hallvard gymnas fra 1977, og er utdannet innen elektronikk fra Sjømilitære korps fra 1981 samt elektronikk og automasjon fra Bergen Maritime Høgskole fra 1983. Jensen er mariningeniør (elektronikk og automasjon) fra Tønsberg Maritime Høgskole fra 1985, og virket innen Sjøforsvaret og Kystvakten 1977–2003.

Politisk karriere

Jensen var nestleder 1997–1999 og leder 1999–2004 i Evenes Høyre, og ble valgt til ordfører ved direkte ordførervalg i 2003, som eneste ordfører i Nordland. Ordningen ble videreført i 2007, da både Evenes og Dønna gjennomførte direkte ordførervalg, og Jensen ble valgt med 60 % av stemmene. Ved kommunestyrevalget i 2011 fikk Høyre 55,3 % av stemmene i Evenes, og ble sittende med rent flertall i kommunestyret. Dette var den største oppslutning noe parti har hatt siden andre verdenskrig i kommunen. Evenes var den Høyre-kommunen som gjorde det best på landsbasis. Jardar Jensen ble valgt for sin tredje perode som ordfører, og Petter Paulsen fra Høyre ble varaordfører. Jensen var også leder i Nordland Høyre 2012–2013. Den 16. oktober 2013 ble han utnevnt til statssekretær i Kommunal- og moderniseringsdepartementet, et verv han hadde fram til han fikk avskjed i nåde, 6. november 2015.
Gambia

Politisk system

Gambia er en demokratisk republikk med et flerpartisystem. Presidenten velges ved direkte valg, for en periode på fem år. Nasjonalforsamlingen har ett kammer, med 58 representanter, hvorav 53 velges ved direkte valg, og 5 velges av presidenten. Presidenten utpeker visepresidenten og regjeringen.

Rettsvesen

Rettsvesenet er basert på britisk, islamsk og tradisjonell rett. Den islamske rett utøves av egen domstoler i sivile saker som angår muslimer. Disse domstolene ledes av kadier. Den tradisjonelle rett utøves av distriktstribunaler og gjelder både i sivile og strafferettslige saker. Domstolvesenet for øvrig omfatter en høyesterett, en appelldomstol, og magistrat-og områderetter.
Undrenes hus

Undrenes hus (arabisk: Beit-al-Ajaib, engelsk: House of Wonders) er den største og høyste bygningen i Steinbyen på Zanzibar. Den ligger prominent til ved havna, rett foran Forodhanihagene, mellom Det gamle fortet og Palassmuseet. Det er ett av seks palasser som blei bygd av Barghash bin Said, Zanzibars andre sultan. Undrenes hus huser for tida Museet for zanzibarsk historie og kultur og swahilikysten.
Nordre Sandøy

Nordre Sandøy er ei øy i Hvaler kommune i Østfold. Den ligger helt øst i kommunen, like ved grensa mot Sverige, og nord for Søndre Sandøy.
Øya har ingen biltrafikk og mange flotte turstier, og har som et unntak fra resten av de større Hvalerøyene ingen kommersiell virksomhet som kiosker eller butikker. Tidligere på 1900-tallet lå det en butikk på sørenden av øya ved dagens ferjebrygge, men den ble lagt ned grunnet en svært minkende fastboende befolkning og raskere ferje- og båtsamband mellom øya og de andre nærliggende øyene, inkludert Skjærhalden.
Nordre Sandøy var hjem til en god del familier i en flere hundre år lang periode, men på grunn av Hvalers sterke nedgang i fiskevirksomhet var det flere som valgte å flytte til fastlandet. Både tidligere hus til fastboende og et mylder av nye hytter er nå bebodd av sommergjester rundt om på øya.
Wimbledon-turneringen 2012

Wimbledon-turneringen 2012, den 126. Wimbledon-turneringen, ble arrangert på All England Lawn Tennis and Croquet Clubs utendørs gressmatte i Wimbledon i London. Turneringen ble avviklet i perioden 25. juni til 8. juli 2012. Turneringen var den tredje Grand Slam-turneringen i 2012, og var også en del av ATP-touren, WTA-touren, ITF Junior Tour samt NEC Tour. 
Roger Federer vant single for herrer for sjuende gang og Serena Williams tok sin femte singletittel i turneringen.
Ospebrannmåler

Utseende

En middelsstor (vingespenn 25 – 30 mm), slank måler. Hannens antenner er fjærformede, hunnens trådformede. Forvingenes spisser er omtrent rettvinklede og vingenes ytterkant er ikke innbuktet bak vingespissen, den er også svakt bølgete i motsetning til hos seljebrannmåleren. Den innerste delen av begge vingepar er oransje med tallrike rødbrune tverrflekker hos hannen, blekt gul hos hunnen. Vingeårene er brune og markerte. Nær roten har forvingen en U-formet (ikke V-formet som hos seljebrannmåleren), svart tverrstripe. Den mangler en svart flekk midt i vingen. I den ytre delen av begge vingepar er det en mørk tverrstripe som går omtrent parallelt med ytterkanten (ikke skrå i forvingen), denne er vinklet (ikke rundt som hos seljebrannmåleren) utbuktet i midten. Området utenfor denne tverrstripen er mer eller mindre rødfiolett. Bakvingen er smalt og ganske dypt innbuktet ved bakhjørnet (bredt og grunt hos seljebrannmåleren). Larven er rødaktig grå, slank og kvistlignende, med det femte kroppsleddet litt tykkere enn de omkringliggende og med to små, svarte vorter på ryggen.

Levevis

Denne arten har larver som går på osp (Populus tremula), av og til også på selje og vier (Salix spp.), or og andre løvtrær. Den trenger småbusker eller rotskudd som er omtrent én meter høye. I Storbritannia, der arten er meget sjelden og utryddingstruet, prøver man å bevare den ved planmessig hogst av ospetrær som medfører at det stadig kommer opp nye rotskudd.

Utbredelse

Arten forekommer i det meste av Europa (men er sjelden mange steder) og videre østover til Amur. I Norge finnes den nord til det sørlige Nordland, men den er sjelden på Vestlandet.
Andrej Lunjov

Landslaget

10. oktober 2017 fikk han sin første landskamp for Russland mot Iran.
Han ble tatt ut i Russlands tropp til VM i fotball 2018 i Russland.
Kia Rio

Kia Rio (2000–) er en liten familiebil fra sørkoreanske Kia.
Første utgave (DC, 2000–05) ble laget som sedan og stasjonsvogn, i USA solgt som den billigste "Rio Cinco". Andre utgave (JB; 2005–11) ble bygget som en noe mindre sedan og kombi (hatchback) på samme plattform som Hyundai Accent som eide Kia. Tredje utgave (UB; 2011–17) var også sedan og kombi med ledlys og syv års garanti, så som fjerde utgave (YB; 2018–), som også kunne se fotgjengerne.
Fra 2007 testet og produserte de hybridbil-varianter av Rio.
Daniel Wellington

Historie

Ifølge firmahistorien møtte Tysander backpackeren Daniel Wellington i Australia, og ble inspirert av klokkeremmene hans. Han valgte derfor å kalle opp firmaet etter Wellington.

Innovasjoner

Daniel Wellington (forkortes ofte DW) er et svensk selskap, men klokkene er produsert i Kina. Urverket  i klokken er av kvarts: et batteri og en vibrerende krystall som holder tiden, og kommer hovedsakelig fra Miyota, en japansk forhandler som er populær blant lavprismerker. Resten av delene er laget i Shenzhen.
Det er også blitt designet flere forskjellige farger og mønster for remmene gjennom tidene.
Chemtrails

Chemtrails («kjemikaliespor») er et begrep som konspirasjonsteoretikere bruker for å beskrive noe som angivelig skal være utslipp av aerosol fra fly. Ifølge fotografier på de mange websidene som omtaler chemtrails kan mønstrene som dannes på himmelen være enten nøyaktige rutemønstre eller mer tilfeldige striper.
Chemtrails som konspirasjonsteori hevder at en del visuelle spor etterlatt av flytrafikk er kjemiske eller biologiske stoffer som bevisst blir sprayet over himmelen av årsaker som holdes hemmelig for offentligheten og ledes av ulike myndigheter. Denne konspirasjonsteorien har gjentatte ganger blitt tilbakevist av det vitenskapelige samfunnet: slike spor er ganske enkelt normale spor og avsetninger, eksempelvis spor fra kondensering. Ettersom konspirasjonsteorien er populær mottar offentlige kontorer mange forespørsler fra folk som krever en forklaring. Vitenskapsmiljøer og myndigheter over hele verden har gjentatte ganger svart at de såkalte kjemikaliesporene er ikke annet enn helt normale avsetninger fra fly over himmelen.
Hadselfjordtunnelen

Hadselfjordtunnelen er en foreslått undersjøisk veiforbindelse under Hadselfjorden mellom Hadseløya i Vesterålen og Austvågøya i Lofoten. Denne forbindelsen vil erstatte fergesambandet Melbu–Fiskebøl, og gi en halvering i reisetid mellom Svolvær og Stokmarknes, fra en og en halv time i dag til 45 minutter med fergen. Hadselfjordtunnelen regnes ikke som en fastlandsforbindelse, ettersom den både går mellom to øyer, som begge allerede har sine fastlandsforbindelser over Hinnøya. Lokalt er det likevel et ønske å binde distriktene Lofoten og Vesterålen sammen med en fast veiforbindelse.
Tunnelen var et alternativ da Lofotens fastlandsforbindelse ble planlagt, men den store fjordbredden på rundt 5 km og sjødybden på bortimot 200 m umuliggjorde gjorde denne løsningen, og Lofast ble lagt østover Austvågøya og Hinnøya i stedet. Planene er igjen kommet frem, men de samme teknisk utfordringene er naturligvis rådende.
Den korteste avstanden over Hadselfjorden er mellom Seløya nord av Austvågøya og skjærene Haugskleppan syd av Hadseløya og er på 3.5 km, men det gjenstår 1 km til selve Hadseløya. Statens Vegvesen har vurdert to alternativer, ett på hver side av dagens ferjesamband. Det østre alternativet gir en tunnel på 14-15 kilometer, fra Jenslibukta ved E10 syd for Fiskebøl til østsiden av Husbykollen øst for Melbu på Hadseløya. Det vestre eller ytre alternativet gir en tunnel på 11-12 kilometer fra Hadselsanden på Austvågøya til like nord for Melbu. De lange tunnelene skyldes nye krav til maksimal stigning i tunneler, som ikke kan overstige 5 prosent, til sammenligning har Sløverfjordtunnelen på E10 en stigning på 8 prosent. Begge tunnelalternativene antas å en kostnad på rundt 6 mrd. kroner, mens en broforbindelse antas å koste rundt 15 mrd kroner Bor over Hadselfjorden regnes som urealistisk - den lengste veibroen i Norge er for tiden Hardangerbroen med et hovedspenn på 1310 m.
Harry S. Trumans regjering

Harry S. Trumans regjering var USAs regjering fra 12. april 1945 til 20. januar 1953.
Bernina-Roseggbakken

Bernina-Roseggbakken er en hoppbakke som er lokalisert til Pontresina i Sveits. Den sto ferdig som en 40-meters (K40) bakke vinteren 1912, men byggingen startet alt i 1907. På 1920-tallet ble det besluttet å bygge en ny og større bakke. Den nye bakken var en 80-meters bakke (K80) som sto ferdig i 1925. Gamlebakken var i bruk til innpå 1960-tallet, men er nå revet. Bakkerekorden i den nye bakken innehas av Adolph Badrutt og lyder på 75 meter (som var verdensrekord). Den ble satt i 1930.
The Great Pretender

«The Great Pretender» var en populær sang av The Platters. Sangen var skrevet av Buck Ram, The Platters' manager og låtskriver. «The Great Pretender» ble nummer én i 1956. Det er ett av tre opptak fra The Platters som er brukt i filmen «American Graffiti». 
Flere artister har gjort nye opptak av den, blant annet Roy Orbison og Dolly Parton. I 1984 brukte hun den som tittelspor i et album med covers fra 1950- og '60-årene. I 1987 ble den igjen populær da Queens Freddie Mercury gjorde en cover av den. Den versjonen som antagelig var mest radikalt annerledes var Lester Bowies sytten minutter lange, improviserte versjon på albumet ved samme navn. For nordmenn er kanskje Tor Endresens versjon fra 1989 best kjent.
I 1999 ble den tatt opp i «NPR 100», National Public Radios liste over USAs viktigste musikkverk fra det 20. århundre.
Sangen brukes på en anakronistisk måte i romanen Blikktrommen av Günter Grass under en sekvens rundt Normandies strender like før D-dagen.
Tidlig i 2007 ble en spesiell versjon av sangen brukt i en ny reklamekampanje for Volkswagen Golf med Daniel Lapaine i hovedrollen. Adrian Sutton gjorde et opptak av den der tekstingen sier «The Power Of The Understatement» (underdrivelsens kraft).
The Great Pretender er også navnet på et album utgitt av Freddie Mercury fra Queen.
Wandle

Wandle er en elv i sørvestre England. Elvens navn (og Wandsworth) antas å ha kommet fra angelsaksiske «Wendlesworth», som betyr «Wendles bosetting». Elven renner gjennom sørvestre London og er om lag 9 miles (14 km) lang. Den passerer gjennom Croydon, Sutton, Merton og Wandsworth og tømmer seg i Themsen ved Tideway i Wandsworth.
Branimir Poljac

Karriere

Han spilte tidligere for KFUM Oslo, men ble hentet til Stabæk og debuterte i Tippeligaen i 2002. Han spilte 28 kamper fra start og fikk 26 innhopp. På disse 54 kampene, scoret han 16 mål for Bærumsklubben. 
Poljac gikk videre til Moss etter 2007-sesongen, og var inn og ut av førsteelleveren i en sesong i Geir Bakkes tid som trener i klubben. Da Per Morten Haugen ble trener i Moss etter 2008-sesongen ble Poljac løst fra kontrakten. Haugen har senere uttalt at det var ut fra en helhetsvurdering som ble gjort av det sportslige apparatet, at de valgte å gå for en annen løsning.
Kort tid etter ble Poljac kontaktet av Konyaspor, som ville ha norsk-kroaten på to ukers prøvespill. Tyrkerne var tydeligvis fornøyd med det de så, og tilbød ham en kontrakt på to og et halvt år den 19. januar i 2009.

Ulykken

Fredag 2. april 2010, ble han utsatt for en bilulykke på vei hjem fra trening i Konya. Hans bror, Mario, som også satt i bilen, slapp unna hendelsen med lettere skader, mens situasjonen var mer usikker rundt Branimirs tilstand. De første nyhetene meldte at han hadde pådratt seg alvorlige skader i hals og nakke-regionen, og det ble tidlig klart at han var i fare for å bli helt eller delvis lam. Branimir ble sendt direkte til sykehus, og var på operasjonsbordet få timer senere for å forminske skadeomfanget så mye som mulig. 
Etter den seks timer lange operasjonen fortalte operasjonslegen, Erdal Kalkan, at Konyasporspilleren hadde pådratt sprekker i ryggraden, og medfølgende lammelser i armene og bena. Det var uvisst hvorvidt lammelsene var permanente eller ikke, noe legen mente ville vise seg i løpet av de neste tre dagene.
Laudato si'

Laudato sì (tidlig italiensk «Lovet være [du]») er pave Frans' annen encyklika, datert 24, mai 2015. Den ble offentliggjort 18. juni 2015, med undertittelen Om omsorgen for vårt felles hjem og befatter seg hovedakelig med miljø- og klimabeskyttelse. Åpningsordene stammer fra en strofe i Solsangen av Frans av Assisi: Laudato si, mi signore, cun tucte le tue creature («Lovet være du, min Herre, med alt du har skapt»).

Innhold

I encyklikaen tar paven for seg menneskehetens aktuelle levemåte, som han karaktereriserer blant annet med ordet «selvmordersk». Aldri tidligere gar menneskeheten behandlet sin naturliuge omverden så dårlig som på 1800- og 1900-tallet; jorden synes å utvikle seg til et «umåtelig søppeldeponi». Særlig den globale oppvarming er ifølge paven «en av menneskehetens viktigste aktuelle utfordinger», og det er derfor av største betydning å «drastisk» redusere utslipp av drivhusgasser og avslutte forbrenningen av fossile energibærere. I skrivet fremholdes at det er fornødent å «utvikle politiske programmer dertil». Paven går inn for en såkalt dekarbonisering av verdens næringsliv og at man stiger ut av bruk av olje og kull. Paven kritiserer også konsumerismen. «Konsumet, sløseriet og miljøendringene har overskredet planetens kapasitet i den grad at den nåværende livsstil bare kan ende i katastrofer».
Videre kritiserer paven økonomien, særlig finansøkonomiens, dominans over politikken, slik at den forhindrer virksom miljøbeskyttelse. Politikkens underkastelse under teknologien og finansvesenet viser seg i miljøverdenstoppmøtenes resultatløshet. Likeså følger store sosialpolitiske forkastninger. Slik forårsaker de rikere staters rikdom umiddelbart fattigdom i andre land; derfor er det nødvendig at industristatene bremser sin vekst for å innrømme de fattige land mer utviklingsmuligheter. Det lar seg ikke forsvare at enkelte konsumerer og ødelegger mer og mer, mens andre enda ikke kan utleve sin menneskelige verdighet på adekvat måte.
Paven støtter seg i encyklikaen både på tidligere kirkelige uttalelser og enkelte eldre kirkelærere. Her siteres blant annet flere av pave Frans' umiddelbare forgjengere, som Johannes Paul II og Benedikt XVI, men også den ortodokse patriark Bartolomeus I av Konstantinopel, middelalderteologen Thomas Aquinas  den muslimske 800-talls sufi-mystikeren Ali al-Khawas, og jesuitten Pierre Teilhard de Chardin. En tysk-italiensk nyere teolog og religionsfilosof, nemlig den tyskitalienske Romano Guardini og hans etterkrigsverk Das Ende der Neuzeit, brukes meget; der Guardini tematiserer menneskets forhold til skaperverk, teknikk og makt. Med henvisning til Guardini kritiserer paven «det teknologiske paradigme».
Tradisjonell metal

Tradisjonell metal, også kjent som 70/80-talls heavy metal, er en beskrivelse på heavy metal-band som lager musikk de fleste kjenner som «heavy metal», i stil med sjangeren slik den oppstod på 1970-tallet, og som var på sitt mest populære utover 1980-tallet. Tradisjonell metal, eller 70/80-talls metal, regnes ofte som den originale formen for heavy metal.
Men også band som ikke spiller den «tradisjonelle» formen for heavy metal passer under betegnelsen heavy metal, derfor brukes ikke tradisjonell metal nødvendigvis om alle heavy metal-band som ikke tilhører en undersjanger. Et eksempel på dette kan være Metallicas 1990-talls-musikk. 
Moderne heavy metal er det heavy metal har utviklet seg til og det den er idag. Denne skiller seg veldig fra den tradisjonelle heavy metal-stilen og det er derfor viktig å skille disse undersjangerne fra hverandre. Moderne heavy metal er gjerne mer «heavy», eller tungt og voldsomt enn tradisjonell heavy metal, som har mer fengende og myke låter. Tilhengere av Tradisjonell heavy metal ser ofte ned på den moderne heavy metal stilen. Eksempler på moderne heavy metal band er White Zombie, Immortal, Darkthrone, Satyricon, Mayhem, Burzum og Emperor. Hvis man sammenlikner denne type musikk med tradisjonell 70/80-talls heavy metal, vil man fort merke en stor forskjell, både vokalt og instrumentalt. Nedenfor er det nevnt en del av de mest kjente 70/80-talls heavy metal-bandene som alle var med på å forme den tradisjonelle heavy metal stilen.
I balanse

I balanse er et musikkalbum med Groms Plass, utgitt i 2003.
Huset Vasa

Stamtre

Mange er utelatt i alle ledd. Svenske regenter i fet skrift, polske i kursiv.
Highlife

Highlife er en afrikansk musikkstil, som oppstod i Ghana på 1920-tallet. Musikkstilen spredte seg senere til Sierra Leone, Nigeria og andre vestafrikanske land. Opphavet til highlife-musikken de såkalte palm-wine orkestrene og ulike brassband, som turnerte i Ghana på slutten av 1800-tallet. 
Highlife kjennetegnes ved jazzinspirerte blåserrekker og at bandene har mange gitarer. Gitarene spiller gjerne ulike melodier, som veves sammen til én felles melodi (såkalt inter-locking). I tillegg blandes ofte tradisjonelle rytmer inn i musikken. I nyere tid har mange orkestere tatt i bruk synthesizere og trommemaskiner. I kjølvannet av dette har det oppstått en ny stilart, kalt hiplife, som er en kombinasjon av highlife og hiphop.
Roots (Jan Groth-album)

Roots er et musikkalbum med Jan Groth, utgitt i 1984.
Kamal Anwar

Kamal Anwar er en norsk jurist og forfatter av romanen Krig er gøy.
Forfatteren ble portrettert på tv-serien NRK Migrapolis sesong 2016, episode 3.